آمریکا پرزیدنتی دونالد ترامپ‌ین گؤچمن قاداغانی اوزون‌دن اونلارلا اینسان تورکیه‌ده محصور قالدی
ایستانبول آتاتورک هاوالیمانی اورتا شرق‌دن آوروپا و آمریکایا گئدن یولجو‌لار اوچون آنا ترانسفر نقطه‌سی.
آمریکا پرزیدنتی‌نین جمعه گونو ایمضالادیغی قرارنامه‌دن بو یانا اونلارلا اینسان آمریکایا گئدن اوچاقلارا آلینمادی.
آمریکا باشقانی‌نین گؤچمنلر و 7 مسلمان چوغونلوک‌لو اها‌لی‌سی اولان اؤلکه وطنداش‌لارینا گتیردیگی قاداغان سونراسیندا ایستانبول آتاتورک هاوا لیمانیندا قاریشیق‌لیق بازار ارته‌سی گونو ده داوام ائتدی.
هاواآلانینداکی مسئول‌لار بازار گونو سیاحت پلانی اولان اونلارلا آدامی گتیریلن قاداغان سببین‌دن دایان‌دیرماق مجبوریتینده قالدیق‌لارینی سؤیله‌دی‌لر.
جمعه گونو آمریکا پرزیدنتی دونالد ترامپ آمریکایا گلن گؤچمن‌لره 4 آیلیق بیر قاداغان و سوریه، ایران، عراق، لیبی، سوما‌لی، سودان و یمن‌دن گلن مسافیر‌لره 90 گونلوک سیاحت قاداغانی قویدو.
تورکیه جوغرافی اولا‌راق بو 7 اؤلکه‌یه یاخین و بؤلگه‌نین ان اهمیت‌لی ترانسفر نقطه‌لرین‌دن بیری. ایستانبول هاوالیمان‌لاری اورتا شرق‌دن آوروپا و آمریکایا گئدن یولجو‌لار طرفین‌دن چوخ ایستیفاده ائدیلیر.
